Ons het 'n heerlike, rustige, gemaklike tyd geniet by Rawsonville Guest House en sal gou weer daar kom bly.
Baie dankie vir Rawsonville Gastehuis. Die eienaars en operateurs was vriendelik en verwelkomend. Die pragtige tuin het vir ons rustigheid gebring. Die natuurlike stilte van die area was 'n plesier en ons het ongelooflik lekker geslaap in die gemaklike en elegant-versierde kamer. Ons hoop om gou weer te kom kuier by julle!
Pragtige ou woning en 'n vriendelike ontvangs deur die Kritzingers. Die ruim kamers en badkamers is uiters smaakvol en goed ingerig (met die uitsondering van klerehangers in die kaste, waarvan daar te min was). Ons het heerlik daar gebly. Die webtuiste is ietwat misleidend wat die insluiting van ontbyt betref en ons het dit dus as 'n gegewe beskou. Dit was egter nie die geval nie en sou spesiaal op ons versoek gereël moes word.
Ons het baie lekker gebly en Ansie en Kobus was baie vriendelik. Dankie vir die lanterns wat u gegee het toe ons gebraai het.
Die verblyf was goed. Die woonstel is baie privaat met eie ingang. Dit is ook ten volle toegerus vir koue weer. 'n Aanbeveling is 'n lys van eetplekke in die omgewing, veral in die winter as al die restaurante nie oop is nie. 'n Pamflet oor die Breëriviervallei kan ook handig te pas kom.
Dit was so 'n aangename ontvangs deur ons gasheer en gasvrou! Pragtige huis en super skoon kamers! Baie aangename ervaring!
Ek het my verblyf terdeë geniet. Dit was soos huis. Baie warm en hartlik en ontspanne. Baie veilig. Baie netjies en skoon. Ek sal enige persoon aanbeveel om daar te oornag.
Dit was heerlik om daar te kuier. Ek het veral die vriendelikheid van die gasfamilie geniet. Baie dankie dat die werf so skoon en netjies was. Aangesien ek 'n leser is het ek veral die stilte geniet. Ons kon heerlik laat slaap in skoon beddegoed. Die welige plantegroei en hoenders het karakter aan die vakansie gegee. Ons werk die hele jaar baie hard en die atmosfeer was 'n heerlike kontras met ons besige lewe wat ons tans lei.
Ons het die twee dae verblyf baie aangenaam gevind. Netjies en skoon met vriendelike diens. Ons het die swembad as welkome lafenis gevind na die warm dae.
Tannie Ans en Kobus het ons baie tuis laat voel en ons sommer soos familie laat voel. Het vreeslik lekker gekuier en ook baie geleer. Jac-Louis het dit baie geniet om so baie van die plante by Kobus te leer en sê ook baie dankie vir sy plantjies wat hy gekry het. Die heuning is ook njammies. Baie dankie.